  Майя Бывальцева Удмуртиын гурт возёс техникаез федерал лизингъя басьтон куинь поллэсь трослы йылӥз. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Федерал лизингъя огкылъёсъя элькунэ 86 техника вуиз, кылем арын та дырлы ик – 28 гинэ вал. Та дыре 46 миллион 300 сюрс манет тыр эшшо 11 техника басьтыны ужкагазъёсты гожто. Оглом 2020-тӥ ар кутсконысен Удмуртиысь гурт возёсъёс 1 миллиард 300 миллион манет тыр 537 выль машинаос басьтӥзы, со пӧлын 108 тракторъёс, ю тысь утялтон 22 комбайнъёс но пудо сиён утялтон 15 комбайнъёс Россиысь гурт возёсъя министерство лизингъя техника басьтонэз кун юрттэт сётонын валтӥсь амалэн карыны но сое паськытатыны ӵектӥз. Тодэ вайытом, Удмуртиын гуртын улӥсьёслы ас подсобной возёссэс азинтыны 30 миллион манет висъязы. Тегъёс: Ижкар Удмуртия гуртвозёс техника трактор  